Cuneiform Tablet KTS 1 42d
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šur qí-bi-ma AN.NA ù TÚG.ḪI.A ša šé-ep ku-lu-ma-a ù a-gu₅-a té-er-ta-kà li-li-kam i-na KÙ.BABBAR ša ḫu-ra-ṣa-nim ù a-šur-ma-lik ù 7.5 ma-na KÙ.BABBAR ša TÚG.ḪI.A ša ta-áš-pu-ra-ni 30 ma-na KÙ.BABBAR ku-nu-uk-ma i pá-ni-ú-tim-ma wa-ṣí-e šé-bi-lam a-ša-me-ma dan-a-šur a-na bu-ru-uš-ḫa-dum ta-ṭá-ra-ad KÙ.BABBAR ma-lá ú-šé-ṣa-a-ni lu a-ma-kam ša šé-ep ku-lu-ma-a ù a-gu₅-a šu-ma mì-ma ta-dí-in lu ša ANŠE.ḪI.A a-li KÙ.BABBAR 1 GÍN i-ba-ší-ú za-ki-a-ma dan-a-šùr ṭur₄-dam a-ḫi a-ta a-na té-er-tí-a i-ḫi-id-ma li-ba-am dí-nam KÙ.BABBAR ša PUZUR₄-{d}IŠKUR u en-um-a-šùr šu-ma u₄-mu-šu-nu ma-al-ú ša-áš-qí-il₅-šu-nu 30 ma-na KÙ.BABBAR ku-nu-uk-ma šé-bi-lam šu-ma dan-a-šùr am-tám lá ir-de₈-a-am li-bi i-lá-mì-na-kum i-na ṭup-pì-kà um-ma a-ta-ma KÙ.BABBAR ša a-pì-la a-šùr-iš-ta-ki-il₅ <big_gap> KÙ.BABBAR ša-áš-qí-il₅-šu